|  |
| --- |
| Številka: 007-145/2020 |
| Ljubljana, 24. 4. 2020 |
| EVA 2020-2330-0071 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| ZADEVA: Odlok o finančnem nadomestilu zaradi izpada dohodka v gozdarskem sektorju zaradi epidemije COVID-19 – predlog za obravnavo  |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ……… seji dne ………….. sprejela naslednji:**SKLEP**1. Vlada Republike Slovenije je izdala Odlok o finančnem nadomestilu zaradi izpada dohodka v gozdarskem sektorju zaradi epidemije COVID-19 in ga objavi v Uradnem listu Republike Slovenije.
2. Sredstva za izvajanje Odloka o finančnem nadomestilu zaradi izpada dohodka v gozdarskem sektorju zaradi epidemije COVID-19 se zagotovijo iz splošne proračunske rezervacije.

 Dr. Božo Predalič GENERALNI SEKRETARSklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.

Priloga:* Odlok o finančnem nadomestilu zaradi izpada dohodka v gozdarskem sektorju zaradi epidemije COVID-19
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – mag. Robert Režonja, generalni direktor |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Odlok določa način ugotavljanja izpada dohodka v gozdarskem sektorju, upravičence, pogoje, vstopni prag, višino ter postopek dodelitve finančnega nadomestila zaradi izpada dohodka v gozdarskem sektorju, ki je zlasti posledica nezmožnosti prodaje zalog, zmanjšanja obsega predelave oziroma prodaje.Trenutne razmere na trgu gozdnih lesnih sortimentov so zelo neugodne. Menimo, da bodo lastniki gozdov, ki bodo v tem obdobju prejeli odločbe Zavoda za gozdove Slovenije za sanitarni posek in bodo v času epidemije primorani sekati, utrpeli največji izpad dohodka.Predvidevamo, da bo obseg sanitarnih sečenj v času epidemije COVID-19 podoben kot v primerljivem obdobju leta 2019. V obdobju marec-maj 2019 je sanitarni posek v zasebnih gozdovih znašal skoraj 102.000 m3. Če bo v teh mesecih izpad dohodka v sektorju gozdarstva večji kot 20 %, bodo lastniki, ki bodo izvajali sanitarno sečnjo v skladu z odločbami Zavoda za gozdove Slovenije o sanitarni sečnji, in sicer v rokih, na način in v obsegu iz odločb, upravičeni do nadomestila. Nadomestilo je predvideno po ha in po velikostnih razredih poseka. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Za namen nadomestila za izpad dohodka lastnikom gozdov zaradi epidemije COVID-19 je, glede na določila odloka potrebno zagotoviti finančna sredstva v višini 1.400.000 EUR. Finančna sredstva za izplačilo finančnega nadomestila po tem odloku se zagotovijo iz splošne proračunske rezervacije. Predvidevamo, da bo obseg sanitarnih sečenj v času epidemije COVID-19 podoben kot v primerljivem obdobju leta 2019 oziroma večji kar je posledica mile in kratke zime ter nadpovprečno suhih mesecev. V obdobju marec-maj 2019 je sanitarni posek v zasebnih gozdovih znašal skoraj 102.000 m3. V kolikor bo v teh mesecih izpad dohodka v sektorju gozdarstva večji kot 20 %, bodo lastniki, ki bodo izvajali sanitarno sečnjo v skladu z odločbami Zavoda za gozdove Slovenije o sanitarni sečnji in sicer v rokih, na način in v obsegu iz odločb, upravičeni do nadomestila. Nadomestilo je predvideno po ha in po velikostnih razredih poseka. Ker nimamo podrobnih podatkov o sanitarnem poseku po velikostnih razredih (m3/ha) v letu 2019, je za oceno finančnih posledic uporabljena povprečna vrednost na m3. V našem primeru je to 15 EUR/m3 sanitarne sečnje. Po podatkih, ki jih je zbral Gozdarski inštitut Slovenije s pomočjo Zveze lastnikov gozdov Slovenije je bilo stane na trgu gozdnih lesnih sortimentov alarmantno že ob koncu marca, ko so se zaprli vsi večji obrati primarne predelave lesa tako v Avstriji kot tudi v Italiji, pa tudi nekateri v Sloveniji. Posledično se je odkup lesa znižal za več kot 60 %, cene so padle. Cene v marcu naj bi se znižale za od okrog 10 €. Pri tem pa ne gre zgolj za znižanje cen na trgu, temveč tudi za problem dodatnega skladiščenja in izgube kakovosti zaradi tega. Ker je les težje prodati so lastniki primorani hlodovino odpeljati na začasna skladišča, kar predstavlja dodaten strošek (v povprečju okrog 5 €/m3), poleg tega pa na skladišču les hitro izgublja vrednost in je tako uporaben samo v energetske namene ali za celulozo in plošče. Na navedenih podlagah so skupne finančne posledice ocenjene na 1.400.000 EUR.1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: Na e-demokraciji je bil predpis objavljen 21. 4. 2020.V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  dr. Aleksandra Pivec ministrica |

**PREDLOG**

**EVA 2020-2330-0071**

Na podlagi petega odstavka 74. člena Zakona o interventnih ukrepih za zajezitev epidemije COVID - 19 in omilitev njenih posledic za državljane in gospodarstvo (Uradni list RS, št. 49/20) Vlada Republike Slovenije izdaja

**ODLOK**

**o finančnem nadomestilu zaradi izpada dohodka v gozdarskem sektorju zaradi epidemije COVID-19**

I. SPLOŠNE DOLOČBE

**1. člen**

**(vsebina)**

(1) Ta odlok podrobneje določa način ugotavljanja izpada dohodka v gozdarskem sektorju, upravičence, pogoje, vstopni prag, višino ter postopek dodelitve finančnega nadomestila zaradi izpada dohodka v gozdarskem sektorju zaradi epidemije COVID-19 (v nadaljnjem besedilu: finančno nadomestilo), ki je zlasti posledica nezmožnosti prodaje zalog, zmanjšanja obsega predelave oziroma prodaje.

**2. člen**

**(pomen izrazov)**

Podjetje v težavah je subjekt, kot je opredeljen v 18. točki 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ([UL L št. 187 z dne 26. 6. 2014, str. 1](https://eur-lex.europa.eu/legal-content/SL/AUTO/?uri=OJ:L:2014:187:TOC&toc=OJ:C:2020:091I:FULL)), zadnjič spremenjene z Uredbo Komisije (EU) 2017/1084 z dne 14. junija 2017 o spremembi Uredbe (EU) št. 651/2014, kar zadeva pomoč za pristaniško in letališko infrastrukturo, pragove za priglasitev za pomoč za kulturo in ohranjanje kulturne dediščine in pomoč za športno in večnamensko rekreacijsko infrastrukturo ter sheme regionalne pomoči za tekoče poslovanje za najbolj oddaljene regije, in o spremembi Uredbe (EU) št. 702/2014, kar zadeva izračun upravičenih stroškov (UL L št. 156 z dne 20. 6. 2017, str. 1), (v nadaljnjem besedilu: Uredba 651/2014/EU).

II. POSEBNE DOLOČBE

**3. člen**

**(način ugotavljanja izpada dohodka)**

(1) Izpad dohodka v gozdarskem sektorju se ugotavlja na podlagi:

− ocene sprememb v količini proizvodnje gozdnih lesnih sortimentov na območju Republike Slovenije v letu pred epidemijo COVID-19 in v času trajanja epidemije ter

− spremljanja odkupnih cen glavnih kategorij gozdnih lesnih sortimentov iz zasebnih gozdov na trgu.

(2) Podrobnejši način izračuna izpada dohodka v gozdarskem sektorju določa Metodologija za izračunavanje izpada dohodka v gozdarskem sektorju, ki je kot Priloga 1 sestavni del tega odloka.

(3) Gozdarski inštitut Slovenije za obdobje od 16. marca do 31. maja 2020 na podlagi metodologije iz prejšnjega odstavka opravi izračun izpada dohodka v gozdarskem sektorju za vsak posamezen mesec in ga posreduje Ministrstvu za kmetijstvo, gozdarstvo in prehrano (v nadaljnjem besedilu: ministrstvo).

(4) Izračun izpada dohodka v gozdarskem sektorju iz prejšnjega odstavka Gozdarski inštitut Slovenije in ministrstvo objavita na osrednjem spletnem mestu državne uprave ter na spletnih straneh Gozdarskega inštituta Slovenije, in sicer prvi dan v mesecu za predpretekli mesec.

**4. člen**

**(vlagatelj in upravičenec)**

(1) Vlagatelj je fizična oseba, ki je lastnik gozda in vlaga zahtevek za pridobitev finančnega nadomestila zaradi izpada dohodka v gozdarskem sektorju po tem odloku.

(2) Upravičenec je vlagatelj, ki izpolnjuje pogoje za pridobitev finančnega nadomestila po tem odloku.

**5. člen**

**(splošni pogoji za pridobitev sredstev)**

(1) Do finančnega nadomestila so upravičeni vlagatelji, če je bil za obdobje, za katero vlagatelj vlaga zahtevek za pridobitev finančnega nadomestila, ugotovljen izpad dohodka v gozdarskem sektorju v skladu s 3. členom tega odloka v višini najmanj 20 %.

(2) Finančno nadomestilo se upravičencem dodeli v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Sprememba začasnega okvira za ukrepe državne pomoči v podporo gospodarstvu ob izbruhu COVID-19 (UL C št. 112 I z dne 4. 4. 2020, str. 1), (v nadaljnjem besedilu: Začasni okvir).

(3) Finančno nadomestilo se ne dodeli vlagatelju, ki je bil na dan 31. december 2019 podjetje v težavah, kar Agencija Republike Slovenije za kmetijske trge in razvoj podeželja (v nadaljnjem besedilu: agencija) ugotavlja na podlagi zadnjih uradno objavljenih podatkov.

**6. člen**

**(posebni pogoji za pridobitev sredstev)**

Za pridobitev finančnega nadomestila morajo biti ob oddaji zahtevka izpolnjeni naslednji pogoji:

1. vlagatelju je bila izdana odločba Zavoda za gozdove Slovenije o sanitarni sečnji ter spravilu in odvozu okuženega ali z insekti napadenega, močno poškodovanega ali podrtega drevja iz gozda na lokacijo, ki ne predstavlja nevarnosti za nadaljnje širjenje organizmov, oziroma preventivnih varstvenih delih na podlagi predpisov, ki urejajo gozdove (v nadaljnjem besedilu: odločba o sanitarni sečnji);

2. vlagatelj je v mesecu, za katerega v zahtevku uveljavlja pravico do finančnega nadomestila, na posameznih gozdnih parcelah izvajal dela na podlagi pravnomočne odločbe o sanitarni sečnji;

3. dela iz odločbe o sanitarni sečnji so bila izvedena v rokih, na način in v obsegu iz odločbe;

4. za posamezno gozdno parcelo, na kateri so se izvedla dela iz odločbe o sanitarni sečnji in je v solastnini, so bila pridobljena overjena soglasja solastnikov, katerih deleži predstavljajo več kot 50 % vseh deležev;

5. vlagatelj na dan oddaje zahtevka za pridobitev sredstev ne sme biti v osebnem stečaju ter ima poravnane vse davke, prispevke in druge dajatve, določene s predpisi, oziroma ima največ 50 eurov neporavnanih zapadlih davčnih obveznosti;

6. vlagatelj ima za nakazilo dodeljenih sredstev odprt transakcijski račun.

**7. člen
(finančne določbe)**

(1) Vlagateljem, ki izpolnjujejo splošne in posebne pogoje za dodelitev finančnega nadomestila, se to dodeli, če skupni posek iz odločb o sanitarni sečnji, na podlagi katerih je vlagatelj izvajal dela v obdobju, za katerega vlaga zahtevek, presega 5 m3 bruto na ha.

(2) Vstopni prag iz prejšnjega odstavka se izračuna kot količnik med količino drevja za sanitarni posek v bruto kubičnih metrih iz odločbe o sanitarni sečnji in skupno površino gozdnih parcel iz odločbe o sanitarni sečnji v hektarjih. Podatke o površini gozdnih parcel iz tega odstavka agencija pridobi iz zemljiškega katastra.

(3) Finančno nadomestilo se upravičencem določi na ha iz odločbe o sanitarni sečnji v naslednji višini:

|  |  |
| --- | --- |
| Sanitarni posek  | nadomestilo |
| v m3/ha | eurov/ha  |
| 5 do 9,99 | 113 |
| 10-14,99 | 188 |
| 15-19,99 | 263 |
| 20-24,99 | 338 |
| 25-29,33 | 413 |
| 30-34,99 | 488 |
| 35-39,90 | 563 |
| 40-44,99 | 638 |
| 45-49,99 | 713 |
| 50-54,99 | 788 |
| 55-59,99 | 863 |
| 60-64,99 | 938 |
| 65-69,99 | 1.013 |
| nad 70 | 1.200 |

(4) Če upravičenec uveljavlja pravico do finančnega nadomestila na podlagi enega zahtevka za več odločb o sanitarni sečnji ali vlaga zahtevek v skladu s četrtim odstavkom 9. člena tega odloka, je višina finančnega nadomestila enaka vrednosti iz prejšnjega odstavka, ki pripada količniku med skupnim seštevkom bruto kubičnih metrov drevja za posek in skupnim seštevkom hektarjev parcel iz posameznih odločb o sanitarni sečnji.

(5) Ne glede na določbe tega člena najvišja skupna višina finančnega nadomestila na upravičenca, izplačana po tem odloku, ne sme presegati 15.000 eurov bruto.

(6) Sredstva se ne dodelijo upravičencu, ki je za isti namen, kakršnega navaja v zahtevku za pridobitev sredstev po tem odloku, že prejel javna sredstva Republike Slovenije ali sredstva Evropske unije.

**8. člen**

**(rok odobritve finančnega nadomestila)**

Finančno nadomestilo se v skladu s točko 22(d) Začasnega okvira odobri najpozneje 31. decembra 2020.

 **III. POSTOPEK ZA PRIDOBITEV SREDSTEV**

**9. člen**

**(postopek za pridobitev sredstev)**

(1) Vlagatelji vložijo mesečni zahtevek za dodelitev finančnega nadomestila po pošti priporočeno na naslov: Agencija RS za kmetijske trge in razvoj podeželja, Dunajska 160, 1000 Ljubljana (s pripisom: začasni izredni ukrepi - gozdarski sektor) ali pošljejo elektronsko na elektronski poštni predal aktrp@gov.si s skeniranim podpisom.

(2) Zahtevek za dodelitev finančnega nadomestila vsebuje:

− izpolnjen obrazec »Zahtevek za dodelitev nadomestila za izpad dohodka lastnikom gozdov zaradi epidemije COVID-19« (v nadaljnjem besedilu: Zahtevek), ki je kot Priloga 2 sestavni del tega odloka in se objavi tudi na spletni strani agencije;

− podpisane in datirane izjave (priloga a, b in c Zahtevka).

(3) Vlagatelji vložijo zahtevek za dodelitev finančnega nadomestila za mesec, v katerem je bil ugotovljen izpad dohodka v gozdarskem sektorju v višini najmanj 20 %, najpozneje do 15. dne v mesecu, ko je bil objavljen podatek o izpadu dohodka za ta mesec.

(4) Ne glede na prejšnji odstavek lahko vlagatelj vloži en zahtevek za dodelitev finančnega nadomestila za več zaporednih mesecev, za katere je bil ugotovljen izpad dohodka v gozdarskem sektorju v višini najmanj 20 %, do 15. dne v mesecu, ko je bil objavljen podatek o izpadu dohodka za zadnji mesec.

**10. člen**

**(odločba o pravici do sredstev)**

V izreku odločbe o pravici do sredstev se navede, da gre za državno pomoč v skladu z Začasnim okvirom.

**11. člen**

**(zagotavljanje sredstev)**

Sredstva za izplačilo finančnega nadomestila se zagotovijo iz splošne proračunske rezervacije.

**12. člen**

**(združevanje pomoči in skupni znesek pomoči)**

(1) Skupna državna pomoč v skladu z oddelkom 3.1 Začasnega okvira ne sme presegati 800.000 eurov bruto na upravičenca.

(2) Finančno nadomestilo, odobreno na podlagi tega odloka, se v zvezi z istimi upravičenimi stroški lahko združuje z drugo državno pomočjo v skladu z Začasnim okvirom ali Uredbo 651/2014/EU ali pomočjo de minimis v skladu z Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1).

**13. člen**

**(preveritev pred odobritvijo finančnega nadomestila in poročanje)**

(1) Agencija pred odobritvijo finančnega nadomestila preveriti višino že dodeljene državne pomoči za posameznega upravičenca v evidenci državne pomoči, ki jo vodi ministrstvo, pristojno za finance.

(2) Kadar je upravičenec dejaven v več sektorjih, za katere veljajo različni najvišji zneski v skladu s točko 22(a) in točko 23(a) Začasnega okvira, z izjavo zagotovi, da se z ločevanjem računov ali na drug ustrezen način za vsako od teh dejavnosti spoštuje ustrezna zgornja meja.

(3) Agencija v 15 dneh po izplačilu posameznemu upravičencu poroča ministrstvu, pristojnemu za finance, o dodeljenem finančnem nadomestilu na način, ki ga ministrstvo, pristojno za finance, objavi na osrednjem spletnem mestu državne uprave.

**14. člen**

**(spremljanje)**

Ministrstvo objavi informacije o shemi državne pomoči po tem odloku v skladu s točko 44 Začasnega okvira na osrednjem spletnem mestu državne uprave (spletna strana https://www.gov.si/teme/evidence-priglasenih-nacrtov-pomoci/). Te informacije so na voljo splošni javnosti najmanj deset let od zadnje dodelitve finančnega nadomestila po tem odloku.

**15. člen**

**(hramba dokumentacije)**

Agencija v skladu s točko 37 Začasnega okvira vodi in hrani podrobne evidence z informacijami in dokazili o posameznih finančnih nadomestilih še deset let od dneva odobritve zadnjega finančnega nadomestila po tem odloku.

**IV. PREHODNI IN KONČNA DOLOČBA**

**16. člen**

**(izračun izpada dohodka za mesec marec)**

Ne glede na četrti odstavek 3. člena tega odloka se izračun izpada dohodka v gozdarskem sektorju za mesec marec objavi 1. junija 2020 .

**17. člen**

**(začetek izvajanja ukrepa)**

Ukrep v skladu s tem odlokom se začne izvajati naslednji dan po objavi naznanila o prejetju sklepa Evropske komisije o združljivosti ukrepa državne pomoči iz tega odloka z notranjim trgom v Uradnem listu Republike Slovenije.

**18. člen**

**(začetek veljavnosti)**

Ta odlok začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2020-2330-0071

**Vlada Republike Slovenije**

Janez Janša

predsednik

**PRILOGA 1: Metodologija za izračunavanje izpada dohodka v gozdarskem sektorju**

Ugotavljanje izpada dohodka v gozdarskem sektorju temelji na teoretični modelni oceni sprememb :

* količine proizvodnje gozdnih lesnih sortimentov (v nadaljnjem besedilu: GLS) v letu 2020 (izračunane na podlagi preteklih podatkov) in
* odkupnih cen izbranih kategorij GLS v letu 2020 (izračunane na podlagi preteklih podatkov).
1. **Ocena teoretične proizvodnje GLS za leto 2020 po mesecih**

Osnova za oceno predvidene mesečne dinamike proizvodnje GLS v letu 2020 so začasni podatki Zavoda za gozdove Slovenije o količini poseka v letu 2019 (ki se iz bruto vrednosti preračunajo v neto vrednosti), začasni podatki Statističnega urada RS (v nadaljevanju: SURS) o letni proizvodnji GLS v letu 2019 ter podatki o dinamiki odkupa lesa, ki jih v okviru mesečnih raziskovanj »Odkup lesa (KME-LES/M)« zbira SURS (za leta 2015-2019).

Na podlagi petletnega povprečja količin odkupa GLS na kamionski cesti iz zasebnih gozdov se izračuna predvidena dinamika proizvodnje GLS po mesecih po združenih kategorijah GLS (hlodovina iglavcev, les slabše kakovosti iglavcev, hlodovina listavcev ter les slabše kakovosti listavcev). Predvidena mesečna dinamika se nato dopolni oziroma preveri s podatki o mesečni dinamiki poseka v državnih gozdovih.

S pomočjo izračunanih deležev po združenih kategorijah GLS iz prejšnjega odstavka se oceni količina poseka po mesecih za leto 2019. Ocenjena dinamika proizvodnje GLS po mesecih za leto 2019 predstavlja ocenjeno teoretično proizvodnjo za leto 2020 (**TPGLSx20)**in je podlaga za izračun izpada proizvodnje GLS v času epidemije COVID 19.

1. **Ocena poseka in proizvodnje GLS v času epidemije COVID-19**

Ocena poseka v času trajanja epidemije COVID-19 temelji na:

* podatkih SURS-a o količini odkupa gozdnih lesnih sortimentov na kamionski cesti iz zasebnih gozdov po mesecih od marca 2020 dalje;
* podatkih Zavoda za gozdove Slovenije (v nadaljnjem besedilu: ZGS) o sanitarnem poseku;
* podatkih družbe Slovenski državni gozdovi, d.o.o., o mesečnem poseku v državnih gozdovih.

Kot dodatno merilo pri ugotavljanju izpada gozdne proizvodnje v času epidemije se uporabijo tudi drugi podatki, s katerimi razpolagajo deležniki v gozdno lesni verigi (npr. Zveza lastnikov gozdov Slovenije, ZGS, GIS, odkupovalci lesa, Gospodarska zbornica Slovenije, Zavod SLOLES, večji predelovalci lesa, ….).

Dejanska proizvodnja GLS po združenih kategorijah gozdnih lesnih sortimentov (**DPGLSx20**) se oceni s pomočjo faktorjev za preračun iz bruto odkazane lesne mase (bruto kubični metri) v neto odkazano lesno maso (oz. neto proizvodnja GLS) (povprečen faktor je 0,85 za iglavce oz. 0,88 za listavce).

1. **Oceno teoretičnih odkupnih cen GLS v letu 2020 po mesecih**

Osnovo za oceno teoretičnih odkupnih cen GLS na kamionski cesti predstavljajo podatki o odkupnih cenah GLS, ki jih mesečno zbira SURS v okviru statističnega raziskovanja »Odkup lesa (KME-LES/M)«.

V metodologijo izračuna ocene teoretičnih odkupnih cen GLS v času trajanja epidemije COVID-19 se vključijo tiste kategorije GLS iz statističnega raziskovanja KME-LES/M, ki so imele v obdobju 2015–2019 povprečno višino letnega odkupa 30.000 m3 ali več. Odkupne cene se združijo v štiri razširjene kategorije GLS, in sicer: hlodovina iglavcev, les slabše kakovosti iglavcev, hlodovina bukve in les slabše kakovosti listavcev.

Izračun teoretične odkupne cene cen kategorij GLS za posamezni mesec v času epidemije COVID-19 temelji na:

1. izračunu povprečja odkupnih cen GLS za večletno obdobje (od leta 2006 do leta 2020) po kvartalih (jan–mar, apr– jun, jul–sep, okt–dec),
2. izračunu indeksov sprememb cen glede na prejšnji kvartal in sicer na ravni večletnega obdobja,
3. izračunu povprečne kvartalne spremembe odkupnih cen GLS.

Teoretične odkupne cene za razširjene kategorije GLS za izbran mesec 2020 se tako izračuna po enačbi:

**TCx20 [EUR/m3] = Odkupna cenax19 [EUR/m3 ] \* Povpr. sprememba cen**

TCx20 Teoretična odkupna cena izbrane razširjene kategorije GLS, ki temelji na podatkih 2019 (v EUR/m3)

Odkupna cenax19 Odkupna cena izbrane razširjene kategorije GLS v mesecu x v 2019 (v EUR/m3)

Povpr. sprememba cen Povprečna kvartalna sprememba odkupne cene izbrane razširjene kategorije GLS v izbranem kvartalu, ki temelji na večletnih podatkih (2006-2020)

1. **Ocena mesečnih odkupnih cen GLS v času epidemije COVID-19**

Osnovo za oceno dejanskih odkupnih cen GLS na kamionski cesti predstavljajo podatki o odkupnih cenah GLS, zbranih s strani GIS. Ocene dejanskih odkupnih cen GLS na trgu se določijo na podlagi mesečnih odkupnih cenah GLS, ki jih zbira in vodi SURS ki jih mesečno zbira SURS v okviru statističnega raziskovanja »Odkup lesa (KME-LES/M)«, prilagojenih oziroma korigiranih z odkupnimi cenami GLS zbranih s strani GIS v posameznem mesecu.

Odkupne cene se združijo v štiri razširjene kategorije GLS, in sicer: hlodovina iglavcev, les slabše kakovosti iglavcev, hlodovina bukve in les slabše kakovosti listavcev. Za boljšo oceno cen v posamezni združeni kategoriji GLS se izračuna sestavljena (kompozitna) cena, v kateri bo ustrezno upoštevana sortimentna struktura znotraj posamezne kategorije.

Dejanske ocene odkupnih cen (**DCx20**) izbranih kategorij GLS na trgu se določijo s pomočjo mesečnega zbiranja odkupnih cen GLS s strani Gozdarskega inštituta Slovenije.

1. **Izračun mesečne vrednosti proizvodnje GLS**

Teoretična mesečna proizvodnje v letu 2020 temelji na predpostavki, da bi bila proizvodnja GLS v normalnih razmerah primerljiva s proizvodnjo v 2019. Tako se teoretična vrednost proizvodnje v 2020 izračuna po enačbi:

**TVx20 [EUR] = TPGLSx20 [m3] \* TCx20 [EUR/m3]**

TVx20 Teoretičnih vrednost proizvodnje posameznih združenih kategorij GLS v mesecu x v letu 2020 (v EUR)

TPGLSx20 Teoretična količina proizvodnje po posameznih združenih kategorijah GLS v mesecu x v letu 2020 na podlagi podatkov za 2019 (v neto m3)

TCx20 Teoretična odkupna cena posamezne združene skupine GLS v izbranem mesecu 2020 na podlagi podatkov preteklih podatkov (v EUR/m3)

Dejanska mesečna vrednost proizvodnje se za leto 2020 izračuna po enačbi:

**DVx20 [EUR] = DPGLSx20 [m3] \* DCx20 [EUR/m3]**

DVx20 Ocena dejanske vrednosti proizvodnje po posameznih združenih kategorijah GLS v mesecu x v letu 2020 (v EUR)

DPGLSx20 Ocenjena dejanska količina proizvodnje po posameznih združenih kategorijah GLS v mesecu x v letu 2020 (v m3)

Odkupna cenax20 Odkupna cena posamezne združene kategorije GLS v izbranem mesecu 2020 (v EUR/m3)

1. **Ocena izpada dohodka v gozdarskem sektorju v času epidemije COVID-19**

Ocena izpada dohodka v času epidemije COVID-19 se izračunava na podlagi podatkov o teoretični proizvodnji in cenah GLS ter oceni dejanske proizvodnje in stanja na trgu GLS v času epidemije COVID-19. Pri tem se predvideva, da se stroški proizvodnje niso spremenili oziroma ostajajo v omenjenem obdobju primerljivi.

Delež izpada dohodka se izračuna kot količnik med razliko v donosih in teoretično vrednost proizvodnje GLS za izbran mesec.

Izpad dohodka [%] = ((TVx20 - DVx20) / TVx20) \* 100

TVx20 Teoretična vrednost proizvodnje GLS v mesecu x v letu 2020 (v EUR)

DVx20 Dejanska vrednost proizvodnje GLS v mesecu x v letu 2020 (v EUR)

**PRILOGA 2:**

|  |
| --- |
| **Zahtevek za dodelitev nadomestila za izpad dohodka lastnikom gozdov zaradi epidemije COVID-19** |

**1.1 PODATKI O VLAGATELJU**

|  |  |
| --- | --- |
| 1.1.1 | Ime in priimek lastnika gozda: |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1.1.2 | Matična številka |   |   |   |   |   |   |   |   |   |   |   |   |   | Davčna številka: |

|  |  |
| --- | --- |
| 1.1.3 | Transakcijski račun št.: SI56……………………………………………………………Odprt pri: ……………………………………………………………….. …………… |

|  |  |
| --- | --- |
| 1.1.4 | KMG MID (izpolniti le v primeru, da je lastnik gozda član kmetijskega gospodarstva): |

|  |  |
| --- | --- |
| 1.1.5 | Naslov (ulica ali naselje): |

|  |  |  |  |  |  |  |
| --- | --- | --- | --- | --- | --- | --- |
| 1.1.6 | Pošta in poštna št.: |   |   |   |   |   |

|  |  |
| --- | --- |
| 1.1.7 | Kontaktna oseba:Telefon.E-pošta: |

|  |  |
| --- | --- |
| 1.1.8 | Nadomestilo za čas ugotovljenega izpada dohodka v gozdarskem sektorju zaradi epidemije COVID-19 za (dopišite): Mesec\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\*Na črto dopišite mesece, za katere je bil ugotovljen izpad dohodka v gozdarskem sektorju in za katere uveljavljate nadomestilo. |

|  |  |
| --- | --- |
| 1.1.9 | Navedba priloženih kopij odločb ZGS o sanitarni sečnji (C odločbe) v skladu s predpisom, ki ureja gozdove:Odločbe ZGS št.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| 1.2.0 | Navedba seznama overjenih soglasij solastnikov (ime in priimek solastnika), če je posamezna gozdna parcela iz odločbe o sanitarni sečnji v solastnini (priloga c k zahtevku)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Opomba:Če vlagatelj na gozdni parceli nima več kot 50 odstotnega deleža v lasti, mora pridobiti soglasja od solastnikov, katerih deleži skupno predstavljajo več kot 50 odstotkov vseh deležev. Soglasja morajo biti overjena na upravni enoti.  |

|  |
| --- |
| **Priloga a zahtevka: Izjava vlagatelja**  |

**Spodaj podpisani izjavljam, da:**

* sem seznanjen s pogoji in obveznostmi iz odloka, ki ureja finančno nadomestilo zaradi izpada dohodka v gozdarskem sektorju zaradi epidemije COVID-19;
* sem začel z izvajanjem del po priloženih kopijah odločb Zavoda za gozdove Slovenije o sanitarni sečnji v mesecu, za katerega uveljavljam pridobitev nadomestila;
* sem izvedel vsa dela iz priloženih kopij odločb Zavoda za gozdove Slovenije o sanitarni sečnji v rokih, na način in v obsegu iz odločb;
* so vsi podatki, ki sem jih navedel v zahtevku, resnični, točni in popolni ter da za svoje izjave prevzemam vso kazensko in materialno odgovornost;
* za isti namen, ki ga navajam v zahtevku za pridobitev sredstev po tem odloku, še nisem prejel javnih sredstev Republike Slovenije ali sredstev Evropske unije;
* soglašam s pridobitvijo podatkov iz uradnih evidenc, ki so potrebni za odločitev o upravičenosti do sredstev na podlagi tega odloka, vključno s podatki, ki štejejo za davčno tajnost;
* sem seznanjen, da se pomoč po tem odloku izvaja kot pomoč po pravilih Sporočila Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenega s Sporočilom Komisije Sprememba začasnega okvira za ukrepe državne pomoči v podporo gospodarstvu ob izbruhu COVID-19 (UL C št. 112 I z dne 4. 4. 2020, str. 1), (v nadaljnjem besedilu: Začasni okvir);
* sem seznanjen, da bo Agencija RS za kmetijske trge in razvoj podeželja (v nadaljnjem besedilu: Agencija) pred izplačilom sredstev preverila višino že dodeljene pomoči v evidenci državne pomoči, ki jo vodi ministrstvo, pristojno za finance;
* se zavezujem, da pomoči po tem odloku ne bom deloma ali v celoti prenesel na primarno kmetijsko dejavnost, če sem dejaven tudi v tej dejavnosti;
* bom z ločevanjem računov ali na drug ustrezen način zagotovil ločenost gozdarske dejavnosti od primarne kmetijske dejavnosti z namenom spoštovanja zaveze iz prejšnje alineje in zgornjih mej pomoči v skladu z oddelkom 3.1 Začasnega okvira;
* bo Agencija predhodno preverila, da skupni znesek državne pomoči v skladu z oddelkom 3.1. Začasnega okvira na upravičenca ne presega 800.000 eurov bruto. Nadomestilo se ustrezno zniža, če bi bila z odobrenim nadomestilom presežena navedena omejitev;
* nisem in ne bom uveljavljal izredne pomoči v obliki mesečnega temeljnega dohodka iz podpoglavja 1.3 Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20);

 Datum: Podpis vlagatelja:

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**Priloga b zahtevka: Izjava o ugotavljanju izpolnjevanja pogojev podjetja v težavah**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek, davčna številka)

v skladu z oddelkom 3.1. Začasnega okvira dne 31. decembra 2019 nisem bil podjetje v težavah[[1]](#footnote-1) v smislu 18. točke 2. člena Uredbe Komisije (EU) št. 651/2014,

izjavljam, da na dan 31. 12. 2019 nisem bil podjetje v težavah , ki pomeni izpolnjevanje ene izmed naslednjih okoliščin:

1. v primeru kapitalske družbe, tekoča izguba skupaj s prenesenimi izgubami preteklih let preseže polovico vpoklicanega kapitala in izgube ni mogoče pokriti v breme prenesenega dobička, rezerv ali presežkov iz prevrednotenja;
2. v primeru osebne družbe, tekoča izguba skupaj s prenesenimi izgubami preteklih let preseže polovico kapitala iz računovodskih izkazov in izgube ni mogoče pokriti v breme prenesenega dobička, rezerv ali presežkov iz prevrednotenja;
3. družba je postala trajneje nelikvidna ali dolgoročno plačilno nesposobna in izpolnjuje pogoje za uvedbo postopkov v zvezi z insolventnostjo na podlagi zakona, ki ureja finančno poslovanje, postopke zaradi insolventnosti in prisilno prenehanje;
4. družba je prejela pomoč za reševanje in posojila še ni vrnila ali prekinila jamstva ali če je družba prejela pomoč za reševanje in je še vedno predmet načrta prestrukturiranja;
5. v primeru velike družbe[[2]](#footnote-2), v zadnjih dveh letih sta bila hkrati izpolnjena naslednja pogoja:
* razmerje knjigovodskih vrednosti med kratkoročnimi in dolgoročnimi finančnimi obveznostmi ter kapitalom je večje od 7,5 in
* razmerje med dobičkom iz poslovanja pred amortizacijo (EBITDA) ter finančnimi odhodki za obresti je nižje od 1.

V/na: \_\_\_\_\_\_\_\_\_\_\_\_\_\_\_\_\_\_\_

Dne: \_\_\_\_\_\_\_\_\_\_\_\_\_\_\_\_\_\_\_\_

 Podpis:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priloga c zahtevka: Overjena soglasja solastnikov, če je posamezna gozdna parcela v solastnini**

**Spodaj podpisani**

ime in priimek:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pošta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**soglašam, da**

ime in priimek:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pošta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vlaga zahtevek za finančno nadomestilo zaradi izpada dohodka v gozdarskem sektorju zaradi epidemije COVID-19 ter prejme sredstva na svoj transakcijski račun.

|  |
| --- |
| Podatki o parceli |
| Šifra k. o. | Ime k. o. | Številka parcele  | Lastniški delež |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |
|   |   |   |   |

Datum:\_\_\_\_\_\_\_\_\_\_\_\_\_\_\_\_\_\_\_\_\_\_ Podpis soglasodajalca:\_\_\_\_\_\_\_\_\_\_\_\_\_\_\_\_

**OBRAZLOŽITEV**

I. UVOD

Na podlagi petega odstavka 74. člena Zakona o interventnih ukrepih za zajezitev epidemije COVID - 19 in omilitev njenih posledic za državljane in gospodarstvo (Uradni list RS, 49/20) Vlada Republike Slovenije izdaja Odlok o finančnem nadomestilu zaradi izpada dohodka v gozdarskem sektorju zaradi epidemije COVID-19.

Ta odlok določa način ugotavljanja izpada dohodka v gozdarskem sektorju, upravičence, pogoje, vstopni prag, višino ter postopek dodelitve finančnega nadomestila zaradi izpada dohodka v gozdarskem sektorju, ki je zlasti posledica nezmožnosti prodaje zalog, zmanjšanja obsega predelave oziroma prodaje.

II. VSEBINSKA OBRAZLOŽITEV PREDLAGANIH REŠITEV

Ocenjujemo, da je v času epidemije COVID-19 prišlo do 20 odstotnega izpada dohodka v gozdarskem sektorju, kar utemeljujemo z naslednjimi dejstvi:

* zaustavitve prodaje gozdnih lesnih sortimentov iz zasebnih gozdov po 23.3., ko so odkup ustavili tako največji proizvajalci lesnih kompozitnih plošč na severu Italije kot tudi večina žag na Avstrijskem Štajerskem in Avstrijskem Koroškem,
* v Sloveniji je v zadnjem tednu marca prenehal z odkupom in prav tako s proizvodnjo tudi Lesonit lesno kemična industrija d.d., ki je eden največjih kupcev lesa slabše kakovosti in proizvajalcev lesnih kompozitnih plošč,
* z odkupom lesa slabše kakovosti je prenehalo tudi podjetje Tanin Sevnica kemična industrija d.d., z dnem 5.4. pa so zaustavili tudi proizvodnjo tanina za predvidoma 1 mesec,
* s proizvodnjo zaenkrat nadaljujeta dve slovenski industriji mehanske celuloze Količevo Karton d.o.o. ter Vipap Videm Krško d.d. ter po besedah Slovenskega lesnega združenja-SLOLES še dve tretjini primarne in sekundarne lesne industrije,
* spremembo odkupnih cen gozdnih lesnih sortimentov zaradi velike neuravnovešenosti ponudbe in povpraševanja na trgu,
* pričakovanega znatnega padca odkupnih cen gozdnih lesnih sortimentov smreke, zaradi pričakovane gradacije podlubnikov ter zaradi daljšega obdobja skladiščenja in razvrednotenja kakovosti lesa,
* ker so trenutne razmere na trgu gozdnih lesnih sortimentov zelo neugodne menimo, da bodo lastniki gozdov, ki bodo dobili odločbe tipa C za sanitarni posek in bodo v času epidemije primorani sekati, utrpeli največji izpad dohodka,
* problem ne bo le izvedba sečnje in spravila, temveč tudi sama prodaja okroglega lesa,
* v kolikor bodo razmere ostale tako zaostrene in odkup poškodovanega lesa ne bo možen bo potrebno začasno skladiščenje napadenega lesa in dodatni ukrepi za zatiranje podlubnikov (kemična sredstva, mreže, lovne pasti,…),
* vse to pa predstavlja dodatne stroške. Poleg tega pa daljše skladiščenje pomeni tudi dodatno razvrednotenja lesa (napad gliv modrivk, razpoke, ….),
* Menimo, da je zato finančno nadomestilo, ob ugotovljenem več kot 20 odstotnem izpadu dohodka v gozdarskem sektorju, za lastnike gozdov nujno, saj so cene že konec marca pri takem lesu (napaden les) padle za okoli 10 €/m3, stanje pa se bo skoraj gotovo še poslabšalo.

**Finančne posledice:**

Za namen nadomestila za izpad dohodka lastnikom gozdov zaradi epidemije COVID-19 je, glede na določila odloka potrebno zagotoviti finančna sredstva v višini 1.400.000 EUR. Sredstva za izplačilo finančnega nadomestila zaradi izpada dohodka v gozdarskem sektorju upravičencem po tem odloku se zagotovijo iz splošne proračunske rezervacije.

Dodatna obrazložitev ocene finančnih posledic ukrepa:

Predvidevamo, da bo obseg sanitarnih sečenj v času epidemije COVID-19 podoben kot v primerljivem obdobju leta 2019 oziroma večji, kar je posledica mile in kratke zime ter nadpovprečno suhih mesecev. V obdobju marec-maj 2019 je sanitarni posek v zasebnih gozdovih znašal skoraj 102.000 m3. V kolikor bo v teh mesecih izpad dohodka v sektorju gozdarstva večji kot 20 %, bodo lastniki, ki bodo izvajali sanitarno sečnjo v skladu z odločbami Zavoda za gozdove Slovenije o sanitarni sečnji in sicer v rokih, na način in v obsegu iz odločb, upravičeni do nadomestila. Nadomestilo je predvideno po ha in po velikostnih razredih poseka. Ker nimamo podrobnih podatkov o sanitarnem poseku po velikostnih razredih (m3/ha) v letu 2019, je za oceno finančnih posledic uporabljena povprečna vrednost na m3. V našem primeru je to 15 EUR/m3 sanitarne sečnje. Po podatkih, ki jih je zbral Gozdarski inštitut Slovenije s pomočjo Zveze lastnikov gozdov Slovenije je bilo stane na trgu gozdnih lesnih sortimentov alarmantno že ob koncu marca, ko so se zaprli vsi večji obrati primarne predelave lesa tako v Avstriji kot tudi v Italiji, pa tudi nekateri v Sloveniji. Posledično se je odkup lesa znižal za več kot 60 %, cene so padle. Cene v marcu naj bi se znižale za od okrog 10 €. Pri tem pa ne gre zgolj za znižanje cen na trgu, temveč tudi za problem dodatnega skladiščenja in izgube kakovosti zaradi tega. Ker je les težje prodati so lastniki primorani hlodovino odpeljati na začasna skladišča, kar predstavlja dodaten strošek (v povprečju okrog 5 €/m3), poleg tega pa na skladišču les hitro izgublja vrednost in je tako uporaben samo v energetske namene ali za celulozo in plošče. Na navedenih podlagah so skupne finančne posledice ocenjene na 1.400.000 EUR.

**Kratek povzetek gradiva:**

Posledice širjenja virusa COVID-19 zaradi zaustavitve gospodarstva občutijo tudi lastniki gozdov. Odlok določa način ugotavljanja izpada dohodka v gozdarskem sektorju, upravičence, pogoje, vstopni prag, višino ter postopek dodelitve finančnega nadomestila zaradi izpada dohodka v gozdarskem sektorju, ki je zlasti posledica nezmožnosti prodaje zalog, zmanjšanja obsega predelave oziroma prodaje.

Nadomestila se dodelijo po pravilih Sporočila Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenega s Sporočilom Komisije Sprememba začasnega okvira za ukrepe državne pomoči v podporo gospodarstvu ob izbruhu COVID-19 (UL C št. 112 I z dne 4. 4. 2020, str. 1).

Do finančnega nadomestila je upravičena vsaka fizična oseba, ki je lastnik gozda in izpolnjuje pogoje za pridobitev sredstev po tem odloku, in sicer:

* če je bil za obdobje, za katerega vlagatelj vlaga zahtevek za pridobitev finančnega nadomestila, ugotovljen izpad dohodka v gozdarskem sektorju v skladu s metodologijo v prilog 1 k odloku v višini najmanj 20 %,
* vlagatelju je bila izdana odločba Zavoda za gozdove Slovenije o sanitarni sečnji;
* vlagatelju se finančno nadomestilo dodeli, če skupni posek iz pravnomočnih odločb o sanitarni sečnji presega vstopni prag 5 m3 bruto na ha,
* vlagatelj je v mesecu, za katerega v zahtevku uveljavlja pravico do finančnega nadomestila, na posameznih gozdnih parcelah izvajal dela na podlagi pravnomočne odločbe o sanitarni sečnji;
* dela iz odločbe o sanitarni sečnji so bila izvedena v rokih, na način in v obsegu iz odločbe.

V skladu z določili Začasnega okvira bo Komisija štela, da je taka državna pomoč združljiva z notranjim trgom v skladu s členom 107(3)(b) PDEU, če so izpolnjeni vsi naslednji pogoji:

* skupna pomoč ne presega 800.000 EUR na podjetje. Pomoč se lahko odobri v obliki neposrednih nepovratnih sredstev, davčnih in plačilnih ugodnosti ali v drugih oblikah, kot so vračljiva predplačila, jamstva, posojila in lastniški kapital, če je skupna nominalna vrednost takih ukrepov nižja od skupne zgornje meje 800.000 EUR na podjetje; vsi uporabljeni zneski morajo biti bruto zneski, tj. zneski pred odbitkom davkov ali drugih dajatev;“
* pomoč se ne odobri podjetjem, ki so bila dne 31. decembra 2019 že podjetja v težavah (v smislu uredbe o splošnih skupinskih izjemah (3).
1. v smislu 18. točke 2. člena Urebe 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187, 26.6.2014, p. 1) [↑](#footnote-ref-1)
2. družba, ki ima več kot 250 zaposlenih ter letni promet, ki presega 50 milijonov EUR in/ali letno bilančno vsoto, ki presega 43 milijonov EUR [↑](#footnote-ref-2)